CELEX: 32014D0154
Language: et
Date: 2014-03-19 00:00:00
Title: 2014/154/EL: Komisjoni rakendusotsus, 19. märts 2014 , millega antakse luba (6 S )-5-metüültetrahüdrofoolhappe, glükoosamiinsoola turule laskmiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri C(2014) 1683 all)

21.3.2014   
            
            
               ET
            
            
               Euroopa Liidu Teataja
            
            
               L 85/10
            
         
      KOMISJONI RAKENDUSOTSUS,
   19. märts 2014,
   millega antakse luba (6S)-5-metüültetrahüdrofoolhappe, glükoosamiinsoola turule laskmiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri C(2014) 1683 all)
   (Ainult itaaliakeelne tekst on autentne)
   (2014/154/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing GNOSIS S.p.A esitas 28. juulil 2011 Iirimaa pädevale asutusele taotluse (6S)-5-metüültetrahüdrofoolhappe, glükoosamiinsoola turule laskmiseks ja kasutamiseks toidu uuendkoostisosana toidulisandites.
            
         
               (2)
            
            
               Iirimaa pädev toiduhindamisasutus esitas 26. oktoobril 2011 esmase hindamisaruande. Kõnealuses aruandes jõuti järeldusele, et (6S)-5-metüültetrahüdrofoolhape, glükoosamiinsool vastab määruse (EÜ) nr 258/97 artikli 3 lõikes 1 sätestatud kriteeriumitele.
            
         
               (3)
            
            
               Komisjon edastas esmase hindamisaruande teistele liikmesriikidele 28. veebruaril 2012.
            
         
               (4)
            
            
               Määruse (EÜ) nr 258/97 artikli 6 lõike 4 esimeses lõigus ette nähtud 60 päeva jooksul esitati põhjendatud vastuväiteid.
            
         
               (5)
            
            
               14. septembril 2012 ja 5. märtsil 2013 konsulteeris komisjon Euroopa Toiduohutusametiga (edaspidi „toiduohutusamet”) ja palus toiduohutusametil määruse (EÜ) nr 258/97 kohaselt täiendavalt hinnata (6S)-5-metüültetrahüdrofoolhappe, glükoosamiinsoola kasutamist toidu koostisosana.
            
         
               (6)
            
            
               11. septembril 2013 võttis toiduohutusamet vastu teadusliku arvamuse (6S)-5-metüültetrahüdrofoolhappe, glükoosamiinsoola kui folaadiallika kohta, mida lisatakse toitainelistel eesmärkidel toidulisanditesse. Kõnealuses arvamuses jõuti järeldusele, (2) et (6S)-5-metüültetrahüdrofoolhappe, glükoosamiinsoola kasutamine folaadiallikana on ohutu.
            
         
               (7)
            
            
               Teaduslikus arvamuses on esitatud piisavalt põhjendusi kinnitamaks, et (6S)-5-metüültetrahüdrofoolhappe, glükoosamiinsoola kasutamine folaadiallikana vastab määruse (EÜ) nr 258/97 artikli 3 lõikes 1 sätestatud kriteeriumitele.
            
         
               (8)
            
            
               Euroopa Parlamendi ja nõukogu direktiivis 2002/46/EÜ (3) on vitamiinide ja mineraalainete toidulisandites kasutamine üksikasjalikult sätestatud. (6S)-5-metüültetrahüdrofoolhappe, glükoosamiinsoola kasutamist tuleks lubada viisil, mis ei piira kõnealuse õigusakti sätete kohaldamist.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ilma et see piiraks direktiivi 2002/46/EÜ sätete kohaldamist, võib lisas määratletud (6S)-5-metüültetrahüdrofoolhappe, glükoosamiinsoola lasta folaadiallikana liidu turule ja kasutada toidu uuendkoostisosana toidulisandites.
   Artikkel 2
   Käesoleva otsusega lubatud (6S)-5-metüültetrahüdrofoolhappe, glükoosamiinsoola nimetus seda sisaldava toidu märgistusel peab olema „(6S)-5-metüültetrahüdrofoolhape, glükoosamiinsool” või „5MTHF-glükoosamiin”.
   Artikkel 3
   Käesolev otsus on adresseeritud äriühingule GNOSIS S.p.A., Via Lavoratori Autobianchi 1, 20832 Desio (MB), Itaalia.
   
      Brüssel, 19. märts 2014
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  EÜT L 43, 14.2.1997, lk 1.
   
      (2)  EFSA Journal (2013); 11(10):3358.
   
      (3)  Euroopa Parlamendi ja nõukogu direktiiv 2002/46/EÜ, 10. juuni 2002, toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
   
      LISA
      
         (6S)-5-METÜÜLTETRAHÜDROFOOLHAPPE, GLÜKOOSAMIINSOOLA SPETSIFIKATSIOON
      
      
         Määratlus
      
      
                  Keemiline nimetus
               
               
                  N-[4-[[[(6S)-2-amino-1,4,5,6,7,8-heksahüdro-5-metüül-4-okso-6-pteridinüül]metüül]amino]bensoüül]-L-glutaamhape, glükoosamiinsool
               
            
                  Keemiline valem
               
               
                  C32H51N9O16
                  
               
            
                  Molekulmass
               
               
                  817,80 g/mol (veevaba)
               
            
         Kirjeldus: pulber, mille värvus võib ulatuda kreemjast kuni helepruunini
      
         Identifitseerimistunnused
      
      
                  CASi number
               
               
                  1181972-37-1
               
            
         Puhtus
      
      
                  Diastereoisomeeriline puhtus
               
               
                  Vähemalt 99 % (6S)-5-metüültetrahüdrofoolhapet
               
            
                  Glükoosamiini analüüsiväärtus
               
               
                  34–36 % kuivas olekus
               
            
                  5-metüültetrahüdrofoolhappe analüüsiväärtus
               
               
                  54–59 % kuivas olekus
               
            
                  Veesisaldus
               
               
                  Mitte üle 8,0 %
               
            
                  Plii
               
               
                  Mitte üle 2,0 ppm
               
            
                  Kaadmium
               
               
                  Mitte üle 1,0 ppm
               
            
                  Elavhõbe
               
               
                  Mitte üle 0,1 ppm
               
            
                  Arseen
               
               
                  Mitte üle 2,0 ppm
               
            
                  Boor
               
               
                  Mitte üle 10 ppm
               
            
         Mikrobioloogilised kriteeriumid
      
      
                  Aeroobsete mikroobide koguarv
               
               
                  Mitte üle 100 cfu/g
               
            
                  Pärmi- ja hallitusseeni kokku
               
               
                  Mitte üle 100 cfu/g
               
            
                  
                     Escherichia coli
                  
               
               
                  Puudub 10 grammis